google/wiki40b huggingface dataset:
Reinhold Kleitsman

Reinhold Johannes Kleitsman (17. november 1892 Järvamaa – 4. juuli 1975 Stockholm) oli eesti arst.
Aastatel 1903–1908 õppis ta Paide Linnakoolis, 1912. aastal lõpetas Tallinna Aleksandri Gümnaasiumi. Lõpetas Tartu Ülikooli arstiteaduskonna 1916. 1916–1920 töötas sõjaväearstina, osales Vabadussõjas.
1921–1922 oli Tartu Ülikooli operatiivse kirurgia instituudis vanemassistent. 1922–1925 oli naistekliinikus nooremassistent ja 1925–1939 vanemassistent. 1925. aastal kaitses meditsiinidoktori kraadi tööga "Varajase raskejalgsuse diagnoosimisest kunsttehisliku glükosuuria abil". Alates 1928. aastast Tartu Ülikoolis naistehaiguste eradotsent, alates 1938 dotsent, alates 1940 titulaarprofessor. Aastatel 1940–1941 oli ta günekoloogia ja sünnitusabi kateedri juhataja.
Aastatel 1941–1944 töötas ta Kuressaare Maakonnahaiglas naistehaiguste ja sünnitusabi osakonna juhatajana.
1944 põgenes Rootsi. Seal töötas alguses arhiiviassistendina, alates 1950. aastast arstina.
Ta on maetud Stockholmi Metsakalmistule.

Ühiskondlik tegevus

Ta oli E.E.L.K. Konsistooriumi assessor ja Tartu Jaani koguduse nõukogu liige. Eesti Üliõpilaste Seltsi juhatuse liige ja vilistlane. Rootsis Eesti Abi juhatuse liige ja esimees, Eesti Rahvusnõukogu kultuurikomisjoni esimees. Eesti Teaduslikus Seltsis oli ta 1947–1950 abilaekur, 1961–1963 revident, 1964–1974 juhatuse liige. Eesti Skautmastrite Kogu Rootsi Koondise esimees.
Mahu vald

Mahu vald oli vald Virumaal aastail 1939–1950.
Vald kuulus Riigivolikogu 68. valimisringkonda, kust valiti Arnold Tartu.
Mahu vallavanem Tiiman Tamme suri mais 1940.
Vald moodustati senise Kalvi valla maa-alast, välja arvatud osa Ridaküla maa-alast ja Pada metsandiku kvartaalide nr. 67, 68 ja 69 maa-alad; senise Pada valla Toomiku, Võrkla, Metsavälja, Aru, Pada, Varudi ja Kassamäe külade, Pada, Samma ja Varudi asunduste ning Varudi asunduse talude lahus-heinamaatükkide maa-aladest; senise Kunda-Malla valla Mahu ja Männiku külade ning Kunda metsandiku kvartaalide nr. 117–119 maa-aladest.
1945. aastal moodustati Mahu vallas Aseri, Kalvi, Samma ja Viru-Nigula külanõukogu.
Mahu vald likvideeriti 1950. aastal, selle alad lülitati Kiviõli rajooni koosseisu.
2. armee (Saksamaa)

Saksa 2. armee (saksa keeles 2. Armee) oli Saksamaa väliarmee Teises maailmasõjas.

Ajalugu

Formeeriti 20. oktoobril 8. armee vägedest, mis oli just lõpetanud Poola kampaania. Võttis osa sõjakäigust Prantsusmaa ja Beneluxi maade vastu,
pärast nende alistumist viidi tagasi Saksamaale garnisonivägedeks. Osales 1941. aasta märtsist kuni maini Balkani maade vallutamisel. Juunist 1941 osales sissetungil Nõukogude Liitu. Armee liikus väegrupi Mitte lõunatiival ja jõudis kuni Voronezini. 1944. aasta suve Punaarmee
suurrünnaku käigus taganes armee läbi Pripeti soode, jõudes sügiseks Narevi liinile Varssavist põhjas. 7. aprillil
1945 formeeriti ümber armeeks Ostpreussen.
Friedrich Wilhelm von Patkul

Friedrich Wilhelm von Patkul (1604–1666) oli baltisaksa päritolu Rootsi sõjaväelane.
Friedrich Wilhelm von Patkul astus üsna noorelt sõjaväkke ning võttis Rootsi armee koosseisus osa Kolmekümneaastasest sõjast. 
1643 valiti ta Liivimaa maanõunikuks. 
1655 puhkenud Poola-Rootsi sõja ajal asusid Poola-Leedu väed rüüstama Põhja-Lätit. Patkul läks koos perega Valmiera kindlusse varjule. Ohvitserina oleks pidanud ta siirduma Riiga oma rügemendi juurde, kuid olude sunnil jäi ta kaitsma Valmiera linnust. Üsna pea kindlus alistus ja selle kaitsjad pidid andma poolakatele truudusvande. Järgmisel aastal vahistati rittmeister Patkul Rootsi võimude poolt süüdistatuna riigireetmises. Meest hoiti algul Riia ja hiljem Stockholmi vanglates. Karl XI troonile pääsedes anti Patkulile armu ja kõik tema valdused taastati.
Kuma jõgi (Jaapan)

Kuma (jaapani 球磨川 (Kuma-gawa)) on jõgi Jaapanis Kyūshū saarel.
Ülemjooksul mägijõgi. Voolab valdavalt läände, suubub Yatsushiro lähedal Ida-Hiina merre.
Pikkus 115 km, valgla 1880 km².
J. Puhk & Pojad

J. Puhk & Pojad oli aastatel 1913–1940 Tallinnas tegutsenud ettevõte.
Ettevõtte eelkäija oli Viljandi tikutootmisvabrik, mille aastal 1881 asutas Jaan Puhk. 1913. aasta lõpus reorganiseeris Jaak Puhk ettevõtte ning firma nimeks sai Kaubamaja Jaak Puhk ja Pojad. Pärast isa, Jaan Puhki surma 1917. aastal juhtisid ettevõtet tema pojad Joakim, Eduard, Voldemar, Aleksander ja Evald Puhk.
1920. aastate esimesel poolel impordisid nad teravilja Ameerikast, Skandinaaviast, Lõuna-Euroopast, Venemaalt.
Aastal 1924 sai ettevõte suurosaluse masinaehitusvabrikus Ilmarine, omandades 90 protsenti madalseisus oleva AS Ilmarise aktsiatest, kuid rohkem huvitasid neid hooned ja maa, et laiendada äri. Aastal 1924 rajas ettevõte endise suurtehase territooriumitele jahuveski (Jahu tänaval), viljaelevaatori, autotöökoja, treimiskoja ja leivatehase, aastal 1933 valmis makaroni- ja nuudlivabrik.
Joakim Puhk oli aastatel 1925–1935 Kaubandus-Tööstuskoja juhatuse esimees. Tänu 1923. aastal loodud Eesti-Vene Kaubanduskojale said Puhkid soodsa soolatehingu NSV Liiduga, mis andis Puhkide firmale õiguse monopoolselt kaubelda Nõukogude soolaga. Kaubamaja Puhk ja Pojad osatähtsus tõusid tänu soolatehingutele, Eesti-Nõukogude kaubandusesinduses 1,4 protsendilt 19,5 protsendini esinduse kogukäibest.
Kaubamajast Tallinnas kujunes emafirma, mille kaudu finantseeriti uusi tehinguid, peamiseks jäi endiselt kaubandustegevus: kaubeldi teravilja, suhkru, heeringa, soola ja koloniaalkaupadega, olulisimad olid siiski teravili ja jahutooted. Lisaks peakontorile Tallinnas oli kaubakontorid veel Tartus, Pärnus, Narvas, Valgas, Viljandis ja Petseris, Rakveres, Jõgeval, Tapal, Türil, Nõmmel, Abjas, Võhmas ja Paides.
Ettevõttele kuulus Tallinnas ka kaubamaja, kus nad müüsid muu hulgas autosid, põllumajandusmasinaid, toiduaineid, rauakaupu. 1930ndatel oli ettevõttel Eesti suurim autoäri, olles Ameerika Chevrolet’ edasimüüüja.
1937. aastal loodi Kaubamaja Jaak Puhk ja Pojad baasil Kaubandus-Tööstuse Aktsiaselts Jaak Puhk ja Pojad.
Eesti Uisuliit

Eesti Uisuliit (lühend EUL) on Eesti uisutamise alaliit. 
EUL koordineerib iluuisutamise, kiiruisutamise ja lühirajauisutamise tegevust Eestis.
Eesti Uisuliidu president on alates 2. maist 2018.a. Maire Arm, kes oli varem Uisuliidu asepresident. Enne teda oli kuni 2. maini 2018.a. Uisuliidu president Edgar Savisaar. 

Alates 2. maist 2018.a. on Uisuliidu asepresident Aivar Kokk. 

Uisuliidu peasekretär on Gunnar Kuura. 

Alates 2. maist 2018.a. on lisaks presidendile ja asepresidendile Uisuliidu juhatuse liikmed Nikolai Salnikov, Margus Hernits, Zanna Kulik, Liina Oja, ja Ere Lusti.

Ajalugu

2016. aasta seisuga kuulusid lisaks presidendile ja asepresidendile juhatusse veel Nikolai Salnikov, Aivar Kokk, Kristjan Rand, Žanna Kulik ja Liina Oja.
Meelika Aava

Meelika Aava (sündinud 7. aprillil 1954 Harjumaal) on Eesti jurist, kohtunik.
Ta lõpetas 1979. aastal õpingud Tartu Riikliku Ülikooli õiguse erialal. Aastatel 1978–1992 töötas ta Harju Rajooni Prokuratuuris (alates 08.05.1990 Eesti Vabariigi Prokuratuur) erinevatel ametikohtadel: prokuröri abi, prokuröri vanemabi, prokurör, vanemprokurör, osakonna prokurör. 1992–1993 oli ta Politseiametis vanemreferent.
Vabariigi President Lennart Meri nimetas 14. septembril 1993 Riigikohtu üldkogu ettepanekul Meelika Aava kohtunikuks Tallinna Ringkonnakohtusse. Ta töötab tänaseni Tallinna Ringkonnakohtu kriminaalkolleegiumis.
Sandis Ozoliņš

Sandis Ozoliņš (sündinud 3. augustil 1972 Siguldas) on Läti endine jäähokimängija. Oma karjääri jooksul NHL-is on Ozoliņš kuulunud NHL All-Stari meeskonda seitse korda, olnud Stanley karika võitja ja Norris Trophy finalist. Ta on kõige rohkem väravaid löönud, väravasööte andnud, punkte teeninud ja kohtumisi mänginud lätlane NHL-s. 
Ozoliņš oli kõrgeimini tasustatud Läti sportlane, enne kui NBA korvpallur Andris Biedriņš teda edestas.
Ta on mänginud klubides San Jose Sharks, Colorado Avalanche, Carolina Hurricanes, Florida Panthers, Anaheim Ducks ja New York Rangers.
2012–2013 mängis ta Venemaa klubis Moskva oblasti Atlant. Karjääri lõpetas ta pärast hooaega 2013–14 Riia Dinamos.
Ozoliņš on Riia kirdeosas asuva Ozo Golf Clubi omanik.
Riho-Jaak Sarand

Riho-Jaak Sarand (sündinud 29. aprillil 1937 Tallinn – 2. juuli 2012) oli Eesti põllumajandusteadlane ja biotehnoloog.
Riho-Jaak Sarand on ärijuhi poeg ja Inga Sarandi isa.

Haridus

Sarand lõpetas 1955 Õisu Tehnoloogilise Piimandustehnikumi ja 1960 Vologda Piimatööstuse Instituudi insener-tehnoloogi kutsega. 1962–66 oli ta Leningradi Külmutus- ja Piimatööstuse Instituudi (Ленинградский институт холодильной и молочной промышленности) kaugõppeaspirant. 1969 kaitses ta Vologda Piimatööstuse Instituudis tehnikakandidaadi kraadi väitekirjaga "Исследование технологических процессов производства сыров с ускоренным созреванием".

Karjäär

Riho-Jaak Sarand oli 1960–64 Pärnu Piimakombinaadi Vändra eksperimentaallabori vaneminsener, 1964–66 ENSV RMN Toiduainetetööstuse Valitsuse konstrueerimis- ja tehnoloogiabüroo tehnoloogiaosakonna juhataja, 1966–73 ENSV Liha- ja Piimatööstuse Ministeeriumi konstrueerimis- ja tehnoloogiabüroo piimatehnoloogia osakonna juhataja, 1973–74 Üleliidulise Piimatööstuse TUI Leningradi osakonna direktor, 1974–79 EMMI mikrobioloogialabori noorem- ja vanemteadur, 1979–82 söötade tehnoloogia sektori teadur, 1982–88 sektorijuhataja, 1988–2002 mikrobioloogialabori juhataja. 2002–04 oli ta Põllumajandusuuringute Keskuse (Sakus) taimetervise ja mikrobioloogialabori mikrobioloogia sektori juhataja, seejärel E-Piima nõustaja piima tootmise küsimustes.

Teadustöö

Sarand on kirjutanud uurimusi piimatoodete biotehnoloogiliste protsesside ja mulla mikrobioloogiliste protsesside kohta, samuti bioloogiliste silojuuretiste keemiliste konservantide mõjust sileerimisprotsessile. Ta on loonud uusi silokonservante, täiustanud mügarbakterpreparaate ning biopreparaatide tootmise ja kasutamise tehnoloogiaid. Ta on olnud Üleliidulise Mikrobioloogia Seltsi Eesti osakonna aseesimees ning on Akadeemilise Põllumajanduse Seltsi liige 1989. aastast. Sarand on avaldanud üle 110 teadustrükise, ta on 11 leiutise autorite seas.
Louis Tomlinson

Isiklikku

Tema vanemad on Johannah Deaklin ja Troy Austin. Ta vanemad läksid lahku, kui Louis oli noor, ja ta võttis oma kasuisa Mark Tomlinsoni nime. Tal on 6 nooremat poolõde – isa poolt Georgia Austin ja ema poolt Charlotte, Félicité, kaksikud Daisy ja Phoebe ning kaksikud Doris – ja väike vend Ernest.
2011. aastal teatasid ta ema ja kasuisa, et nad lahutavad.
Oli peaaegu neli aastat suhtes Eleanor Calderiga, kuid nende suhe lõppes märtsis 2015. 2017. aastal soojendasid nad oma suhte uuesti üles.  
Suvel 2015 sai teatavaks, et Los Angelesest pärit stilist Briana Jungwirth, kes on Louis'le lihtsalt sõber, ootab Louis'lt last. Louis' poeg Freddie Reign Tomlinson sündis 21. jaanuaril 2016 Hollywoodis.
2016. aastal suri Louis' ema leukeemiase.
2019. aasta märtsis suri Louis' õde Félicité südamerabandusse, olles sel hetkel vaid 18-aastane.
Jaoskonnaarst

Jaoskonnaarstid olid endisaegsete arstijaoskondade ametlikult kinnitatud arstid .
Eesti esimese vabariigi ajal tegutses aastast 1922 Jaoskonnaarstide Selts.
Roosna mõis (Viru-Jaagupi)

Roosna mõis (saksa keeles Rosna) oli Rägavere mõisa karjamõis Viru-Jaagupi kihelkonnas Virumaal.
Bambusevõrsed

Bambusevõrsed on kahe bambuseliigi – hariliku bambuse ja söödava lehistähkbambuse – õrnad ja karged elevandiluukarva noored võrsed. Bambusevõrseid kasutatakse aasiapäraste roogade valmistamisel.
Söögiks tarvitatavad bambusevõrsed lõigatakse maha kohe pärast nende maapinnale ilmumist – nii on need eriti hõrgud ja õrnad. Värskeid bambusevõrseid võib Euroopas leida vaid aasia köögile spetsialiseerunud kauplustes; konservitud bambusevõrsed (viilutatuna või tervelt) on aga saadaval enamikus supermarketites.
Pima maakond

Ajalugu

Pima maakond moodustati 9. novembril 1864. aastal ning maakond on üks neljast originaalsest maakonnast Arizonas. Maakond sai nime pima indiaanlaste järgi.
Eesti raha

Eesti raha on raha, mis on käibel Eesti Vabariigis.
Eesti esimesed rahatähed (algul kassatähtedena) olid Eesti margad.
Eesti rahasüsteem korrastus 1928. aastaks, kui marga asemel võeti kasutusele kroon, mille tagamiseks võeti Rahvasteliidu vahendusel erilaen Inglise naeltes. Et Suurbritannia 1931 kullastandardist loobus, siis põhjustas see 1933 Eesti krooni devalveerumise. Seejärel lõpetas Eesti Pank kuldvaluuta vaba ostu-müügi.

Ajalugu

Aastatel 1918–1927 oli Eesti rahaühikuks Eesti mark. Eesti mark jagunes sajaks penniks.
Eesti rahaühikuks sai Eesti kroon esmakordselt 1924. aastal (samal ajal oli kasutusel ka mark). Kroon oli kasutusel kuni 1941. aastani. Kroon võeti uuesti kasutusele taasiseseisvunud Eesti Vabariigis 20. juunist 1992. aastal.
1. jaanuarist 2011 alates sai Eestis maksta nii eurodes kui ka Eesti kroonides. Alates 15. jaanuarist on Eesti ametliku valuutana käibel euro.
Eestis on olnud kasutusel ka Vene tsaarirubla, Vene duumarubla, Kerenski rubla, Denikini rubla, Nõukogude rubla, sovznakid, Saksa mark, Saksa idamark, Saksa idarubla, Saksa ülemidarubla, Soome mark, Nepsi raha, ettevõtete kohalikud maksevahendid (nn kodurahad), Tallinna Arvekoja maksutähed, Eesti Vabariigi viieprotsendilised võlakohustused, Eesti Vabariigi kassavekslid, tšervoonets, Saksa riigikrediitkassa raha, punktid, Tartu raha ja veel mitmesuguseid võõrriikide rahatähti.
Johannes Noormägi

Johannes Noormägi (sündinud 14. märtsil 1935 Narvas) on endine võrkpallitreener.
Johannes Noormägi töötas õpetaja ja võrkpallitreenerina 1953–1954 ja 1958–1961 Pärnu-Jaagupis, aastast 1961 Pärnu LNSK-s ja aastast 2001 Pärnu Võrkpalliklubis. Aastail 1963–1966 oli ta Eesti noortekoondise treener.
Tema käe all on teiste seas treeninud Avo Tasane, Rein Link, Vardo Tikas, Urmas Saar, Kardo Künnap, Argo Meresaar, Raimo Pajusalu, Sten ja Asko Esna.
Tema isa oli tõstja Voldemar Noormägi.
Hamiltoni maakond (Indiana)

Ajalugu

Maakond moodustati 8. jaanuaril 1823.
Tiémoué Bakayoko

Koondisekarjäär

Debüüdi Prantsusmaa rahvuskoondises tegi Bakayoko 28. märtsil 2017 mängus Luksemburgi vastu.
Ferrum (Kuressaare)

Ferrum on 2002. aasta sügisel Kuressaare kesklinnas valminud kaubamaja aadressil Tallinna tänav 8. Kaubamaja avati 1. novembril 2002.
Erialaspetsialistidest koosnev komisjon valis Ferrumi 2002. aasta Kuressaare parimaks ehitiseks.
Hoone projekteeris arhitektuuribüroo Alver&Trummal Arhitektid, hoone ehitas OÜ Estconde-E. Maja omanik on OÜ Saare Kinnisvara. Ärihoone suurus on 2300 m².
Briti Arhitektide Kuninglik Instituut

Briti Arhitektide Kuninglik Instituut (Royal Institute of British Architects, ka Institute of British Architects in London, lühendatult RIBA) on arhitektide ühendus Suurbritannias. Asutatud 1834. aastal. Liikmeid on üle 44 000.
Haapsalu Viigi Kool

Haapsalu Viigi Kool (lühend HVK) on erikool Lääne maakonnas Haapsalus aadressil Suur-Mere tänav 17.
HVK asutati 1960 nime all Haapsalu Sanatoorne Internaatkool. HVKs toimus tollal poliomüeliidi ehk lastehalvatuse järgne laste ravi ja õppetöö. (1950. aastatel oli Eestis poliomüeliidi epideemia.)
Aastani 1998 olid HVKs ka keskkooliklassid.
19. jaanuaril 1999 oli HVKs tulekahju.
Aastaks 2002 oli HVK lõpetanud 721 õpilast: 215 keskkooli- ja 506 põhikooliastme. Kokku oli aastaks 2002 HVKs õppinud ja end ravinud 1690 õpilast.
HVK direktor on Kristi Kivipuur.
Belluno

Loodus

Bellunost lõunas asuvad Nevegali Alpid, põhjas Dolomiidid.
Neuenhaus

Ajalugu

Neuenhaus asutati 1317. aastal Münsteri ja Amsterdami vahelisele kaubateele Bentheimi krahvi Johannes II korraldusel, kes ehitas ka enda kaitseks lossi. Kiirelt kasvav uus linn sai linnaõigused 1369. aastal. Linna käsutuses olid Amti kohus ja teised asutused, mis koliti kreisikeskusesse Nordhorni pärast Teist maailmasõda. Tänast Neuenhausi linna laiendati 1970. aastal endiste autonoomsete kogukondade Grasdorfi, Hilteni ja Veldhauseni liidendamise kaudu, millest viimane oli olemas juba 10. sajandil. Kahe paisu ehitamisega Vechte jõele ja veel ühe Dinkeli jõele saadi kontrolli alla üleujutused, mis olid Neuenhausi varem nii tihti ahistanud.
Neuenhausi kesklinna peatänav kaotati aastal 2005 pärast edelaümbersõidu ehitamist ümber linna.
Palju vanu Ackerbürgerhäuser ("härrastalupoegade majad") on renoveeritud või renoveerimisel.
Linnas on hea liigelda jalgrattal. Rattateed on väga hästi tähistatud ning moodustavad umbes 250 km pikkuse võrgustiku, mis viib läbi aasade ja metsade, samuti piki Vechte ja Dinkeli jõgesid. Teede ääres on juba üha enam kunstiteoseid vaatamiseks. Veelgi enam, kohalik võimlemis- ja spordiklubi (kohapeal tuntud kui "TuS", "Turn- und Sportverein") on tähistamas oma 100-aastast juubelit.

Veldhausen

Kõrvaline keskus Veldhausen on tegelikult rohkem kui 1000 aastat vana kihelkonnaküla, mis liidendati Neuenhausi linnaga 1970. aastal. Sellest hoolimata on Veldhausen suutnud säilitada oma autonoomiat. Siin on umbes 2200 külaelanikku.
Veldhausen tekkis, kui talunikud naaberkogukondadest Eschest, Grasdorfist ja Osterwaldist väljendasid soovi saada koht oma uuele kirikule, kuna paljudele oli liiga kauge käia Uelseni kirikus, ja halva ilmaga tõesti isegi võimatu. Seega otsiti kesksel kohal olev väheviljakas maatükk, selline kohapeal kunagi tuntud hollandi sõna veld, tähendusega "põld" (hollandi keelt kasutati Veldhausenis veel 100 aastat tagasi endiselt ametliku keelena). Esimene kirik ehitati usutavasti peamiselt puidust. Kiriku ümber asusid aja jooksul käsitöölised ja härrastalupojad (Ackerbürger). Tänane kivist kalvinistlik kirik, koos tuuleveski ja veskipargiga naabruses, loetakse Veldhauseni maamärkide hulka kuuluvaks.
Veskipargi Brauchtum- und Mühlenverein – Tavandi- ja veskiklubi – alale on ehitatud vana möldrimaja ja pagaritöökoda. Pagaritöökojas küpsetavad harrastuspagarid leiba, mis tehtud veskis jahvatatud jahust.

Transport

Neuenhaus asub Bundesstraßel 403, mis kulgeb Nordhornist Hollandisse. On ka raudteeühendus, mis järgib umbes sama teed; kuid liinil ei ole 1970. aastate keskpaigast reisijateveo teenust, kuigi kaupu veetakse siiani.
Esmasneerutoruke

Esmasneerutoruke ehk eelneerujuha ehk Wolffi juha (ductys mesonephricus; ductus Wolffi) on selgroogse isaslooma sisesuguelund. Wolffi juha on looteeas esinev, eelneeru (pronephros) ja jämesoole lõpposa (cloaca) vaheline paariline juha. Isasel kasvavad Wolffi juhad piki Mülleri juha allapoole ja lõpevad kuse-suguurkega.
Emastel esineb rudimendina.

Ajaloolist

Eelneerujuha nimetati Saksa arsti Caspar Friedrich Wolffi (18. jaanuar 1735 – 22. veebruar 1794) järgi, keda peetakse ka embrüoloogia üheks rajajaks.
Tverikarjala keel

Tverikarjala keel (tiverin karielan kieli) on karjala keele murre, mis tänu kauasele isolatsioonile sugulaskeeltest säilis arhailisemas vormis kui teised karjala keele murded.
Tverikarjala keel kuulub läänemeresoome keelte hulka ning seda räägib 14 600 karjalast Tveri ja Moskva oblastis.
Enurees

Põhjused ja ravi

Enureesi põhjusi võib olla mitmeid. Täpseid põhjusi ei teata ja kindlaid ravimeetodeid ei ole.
Kui enureesil ei ole orgaanilist põhjust, siis klassifitseeritakse see psüühikahäirena koodiga F98.0.
Üldistav programmeerimine

Näide

Kui tahetakse luua programmeerides üldistavat loendit, oleks üheks võimalikuks deklaratsiooniks

list<T>
kus T oleks andmetüüp. Kui list kasutusele võetaks, võiksime luua sellised loendid:

list<Integer> IntegerList
list<Animal> AnimalList
Peale sellist deklaratsiooni on loend käsitletav täpselt nii nagu antud andmetüübi loend.
Franche-Comté ülikool

Franche-Comté ülikool (inglise keeles University of Franche-Comté) on ülikool Prantsusmaal Franche-Comtés Besançonis.
Ülikool asutati 1423.
Ülikoolis õpib üle 23 000 üliõpilase (2017).
Vereringe

Vereringe on tsirkulatsioonisüsteemiga organismidel peamiselt südame poolt tekitatud vere normaalne liikumine veresoonestikus. 
Suletud kardiovaskulaarsüsteemiga organismide vereringe koosneb suurest vereringest ehk kehavereringest ja väikesest vereringest ehk kopsuvereringest.
Illimar Vihmar

Illimar Vihmar (sündinud 12. jaanuaril 1989) on eesti teatrikunstnik.
Ta on Ingomar Vihmari poeg.
Ta sai 2016. aasta teatriauhinna kunstnikuna.
Kadrina valla raamatukogu

Kadrina valla raamatukogu asub Lääne-Virumaal Kadrina vallas Kadrina alevikus. Raamatukogu asub alates 1997. aasta aprillist Viru tn 2 asuvas endises külanõukogu majas
Hilje Murel

Hilje Murel (sündinud 17. detsembril 1975 Võrus) on eesti näitleja.
Aastal 1998 lõpetas ta Lavakunstikateedri.
Aastatel 1998–2008 töötas ta Ugala teatris, aastast 2008 töötab ta Eesti Draamateatris.
Rootova vald

Rootova vald (1919–1923 Pankjavitsa vald) oli vald Petserimaal; vald jäi Setumaa piiresse. Vald eksisteeris 1919–1939. 1939 moodustati ligikaudu endise Rootova valla piires uus vald: Roodva vald.
Noor paavst

Tootmine

Esimese hooaja filmimine algas augustis 2015 ja võttis aega seitse kuud. Võtted toimusid peamiselt Cinecittà stuudios Roomas, kus loodi Vatikani hoonete interjöörid. Välivõtted ja aiastseenid filmiti peamiselt villades, näiteks Villa Lantes, Villa Medicis ja Orto Botanico dell'Università di Roma "La Sapienzas". Mõned sisevõtted tehti siiski ka Palazzo Venezias. Esimese hooaja viimase jao lõpustseen filmiti Veneetsias Piazza San Marcol.
Sarja pikendati teiseks hooajaks.

Kriitikud

"Noor paavst" on saanud üldiselt kriitikute suure heakskiidu osaliseks Suurbritannias, Iirimaal ja Itaalias.
Filmiülevaadete agregaator Rotten Tomatoes andis sarjale 83% reitingu seitsme ülevaate põhjal, IMDb 8,5/10 ja TV.com 9,5/10.

Vaatajad

Itaalias saavutas sari telekanali TV SKY vaatajarekordi 953 000 vaatajaga, edestades näiteks "Gomorra" ja "Troonide mängu" Itaalia esilinastusi.
Monika Vehlmann

Monika Vehlmann (sündinud 15. detsembril 1980 Tallinnas) on eesti jalgpallur ja orienteeruja.

Haridus

Lõpetas 1999. aastal Tallinna Õismäe Humanitaargümnaasiumi. 2002. aastal lõpetas Sisekaitseakadeemia halduskolledži halduskorralduse eriala.

Sporditulemused

Harrastanud jalgpalli alates 1990. aastate lõpust, mänginud esialgu väravavahina, hiljem kaitsemängijana.
Tallinna FC Flora jalgpallinaiskonna liikmena võitnud Eesti meistrivõistlustel 3 hõbedat (2009, 2011, 2012) ja 4 pronksi (1998, 2000, 2007, 2008) ning tulnud 2007 ja 2008 Eesti karikavõistluste võitjaks ja 2009 Eesti superkarika võitjaks. Olnud ka võistkonna kapteniks.
Aastatel 2000–2007 mänginud 19 korda Eesti naiste jalgpallikoondises, sealhulgas Euroopa meistrivõistluste ja maailmameistrivõistluste valikturniiridel, ning tulnud 2004. ja 2006. aastal Balti turniiri võitjaks.
Rogaini Euroopa meistrivõistlustel võitis 2005. aastal Nõval naiskondade arvestuses koos õe Ingrid Vehlmanniga pronksi.
Harrastanud ka pikamaajooksu.
Roosiromaan

Sisukokkuvõte

Noormees näeb Roosi ja armub sellesse, kuid tal ei lasta seda noppida. Teoses esineb nii häid kui ka halbu tegelasi, näiteks lahke Tervitus, Suuremeelsus, Kaastunne, Keelepeks, Häbi, Hirm jms. Peategelased on Loodus ja Mõistus. Teose lõpus lubab Loodus siiski Noormehel Roosi noppida.
Metropoolia

Metropoolia on Eesti Apostlik-Õigeusu Kiriku häälekandja.
Ilmub aastast 2000 ajaleheformaadis 4–6 korda aastas ja on saadaval EAÕK kirikutes.
Metropoolia peatoimetaja on Madis Kolk.
Dan Gosling

Daniel Gosling (sündinud 1. veebruaril 1990 Brixhamis) on Inglismaa jalgpallur, kes mängib Premier League'i klubis AFC Bournemouth. Ta võib mängida nii keskpoolkaitsja, parempoolkaitsja kui ka paremkaitsjana.
Ta alustas klubikarjääri Plymouth Argyle'is, mille noorteakadeemiaga liitus ta 2003. aastal. Hooajal 2006–07 debüteeris ta klubi põhimeeskonnas Inglismaa esiliigas.
Aastatel 2008–2010 mängis ta Evertonis ja 2010–2013 Newcastle Unitedis. Hooaja 2013–2014 mängis ta laenulepinguga Inglismaa esiliigas Blackpoolis.
2014. aasta mais liitus Gosling Bournemouthiga, kellega võideti hooajal 2014–15 Inglismaa esiliiga ja tõusti Premier League'i.
Türi Kõrgessaare kalmistu

Türi Kõrgessaare kalmistu on kalmistu Järva maakonnas Türi linnas.
Kalmistu rajati 1960. Kalmistu pindala on 4,2 ha.